Зоркі так склаліся, што сусветная прэм’ера новага праекта “GOFF-company” — спектакля “Вялікая элегія Джону Дону” — адбылася менавіта ў тым падвальчыку, у прысутнасці ўсяго некалькіх дзясяткаў “сваіх” гледачоў. Пастаноўку можна лічыць у пэўнай меры і айчыннай. Апрача заўсёднага партнёра Кофмана Мікалая Рубанава (шырокай публіцы ён вядомы як саксафаніст легендарнага “АукцЫона”), за музычную частку адказваў і Валерый Воранаў, які даўно жыве ў Нямеччыне, але ўпарта лічыць сябе менавіта беларускім кампазітарам.